Da Ort liegt in am Doi, des wo vo Sidn, Osten und Noadn vo Rondbeage umgem is und grod noch Westn hi offn is. Des fiad zu am Stau vo de Woikn im Winta und deswegn schneibds recht oft und vii, drum gibds an Haufn Schnä und dLeid hoassn as Darf Schnäloch. Fia de Hächn, auf dera wo Reiter Winke liegt (700 m ü.xa0NN), foid am meisten Schnä vo de ganzn Oipen. Weils aba aa recht weng Näbe gibd, scheint sogor im Hirgsd an Haufn Sunn.